Verran Sparebank

Verran Sparebank var en norsk sparebank fra 1907 til 2006, i Framverran i Mosvik kommune. Den fusjonerte med Grong Sparebank i 2006, som tok over selskapets aktiva og lokale kunder. Banken hadde aktiva til en verdi av 85 millioner kroner, og tre ansatte da den ble oppløst i 2006. Verran Sparebank hadde lokaler i Venneshamn, men den nye banken flyttet til Mosvik sentrum i 2008, og til Straumen i 2013.

Historie
Verran Sparebank ble etablert i 1907 som en lokal bank i Verran og Mosvik kommuner. Den første styreformannen var tidligere ordfører Jørginus Stavrum. Andre ordførere som senere var styreformann var Peter Å. Gipling og Per Vennes.

Banken var medlem av bankalliansen Terra, og var ved fusjonen den fjerde siste av de små, lokale sparebankene i Nord-Trøndelag. De andre små sparebankene hadde tidligere deltatt i fusjonsprosesser som i 1985 førte fram til Sparebanken Midt-Norge. Grong Sparebank, Verran Sparebanks fusjonspartner, er en av de tre frittstående sparebankene i fylket.
 
På fusjonstidspunktet var Verran Sparebank den minste banken i Norge.

Referanser 

Tidligere norske banker
Eika Gruppen
Mosvik
Verran
Selskaper etablert i 1907
Selskaper opphørt i 2006
1907 i Norge